=== Kampen mod afladshandelen (1517–1518) ===
[[Fil:Lutherstadt Wittenberg 09-2016 photo06.jpg|thumb|Tesedøren i Slotskirken i Wittenberg. Døren i Luthers tid blev dog brændt under [[trediveårskrigen]].]]
Som [[præst]] og sjælesørger i Wittenberg stødte Luther på [[Dominikanerordenen|dominikaneren]] Johann Tetzels overfladiske afladsforkyndelse med den sætning, som blev tillagt ham: ''Når pengene i kisten klinger, straks [[sjæl]]en ud af [[skærsilden]] springer.''<ref>Bainton, opr. cit. 60; Brecht, opr. cit. 1:182; Kittelson, opr. cit. 104.</ref> Han forfattede [[Luthers 95 teser|95 teser]] som udgangspunkt for en diskussion af afladens brug og væsen. Den [[31. oktober]] [[1517]] sendte han dem til Albrecht af [[Brandenburg]] (ved pavens dispensation ærkebiskop af både Magdeburg og Mainz), og biskoppen af Brandenburg, Hieronymus Schultz, og til Johann Lang i Erfurt og Christoph Scheurl i [[Nürnberg]], sine lærde venner. Teserne angreb ikke selve afladen, men var en reaktion på en groft [[Materialisme|materialistisk]] misbrug af den. Han imødegik den med sin nyvundne lære om troen som den afgørende faktor for menneskets [[frelse]].
Filosofi Religion Historie Walhalla